Document ID: 32000L0082

32000L0082
L 003/18
SLUŽBENI LIST EUROPSKE UNIJE
20.12.2000.
DIREKTIVA KOMISIJE 2000/82/EZ
od 20. prosinca 2000.
o izmjeni priloga direktivama Vijeća 76/895/EEZ, 86/362/EEZ, 86/363/EEZ i 90/642/EEZ o određivanju maksimalnih razina ostataka pesticida u i na voću i povrću, žitaricama, prehrambenim proizvodima životinjskog podrijetla i određenim proizvodima biljnog podrijetla uključujući voće i povrće
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 76/895/EEZ od 23. studenoga 1976. o određivanju maksimalnih razina ostataka pesticida u i na voću i povrću (1), kako je zadnje izmijenjena Direktivom Komisije 2000/57/EZ (2), a posebno njezin članak 5.,
uzimajući u obzir Direktivu Vijeća 86/362/EEZ od 24. srpnja 1986. o određivanju maksimalnih razina ostataka pesticida u i na žitaricama (3), kako je zadnje izmijenjena Direktivom Komisije 2000/81/EZ (4), a posebno njezin članak 10.,
uzimajući u obzir Direktivu Vijeća 86/363/EEZ od 24. srpnja 1986. o određivanju maksimalnih razina ostataka pesticida u i na prehrambenim proizvodima životinjskog podrijetla (5), kako je zadnje izmijenjena Direktivom 2000/81/EZ, a posebno njezin članak 10.,
uzimajući u obzir Direktivu Vijeća 90/642/EEZ od 27. studenoga 1990. o određivanju maksimalnih razina ostataka pesticida u i na određenim proizvodima biljnog podrijetla uključujući voće i povrće (6), kako je zadnje izmijenjena Direktivom 2000/81/EZ, a posebno njezin članak 7.,
budući da:
(1)
Za žitarice i proizvode biljnog podrijetla uključujući voće i povrće razine ostataka trebaju odražavati uporabu minimalnih količina pesticida koje su potrebne za djelotvornu zaštitu bilja, primijenjenih na način da količina ostataka bude što manja i toksikološki prihvatljiva, posebno s obzirom na zaštitu okoliša i u pogledu procijenjenog unosa prehranom potrošača. Za prehrambene proizvode životinjskog podrijetla razine ostataka trebaju odražavati potrošnju žitarica i proizvoda biljnog podrijetla tretiranih pesticidima od strane životinja i prema potrebi neposredne posljedice uporabe veterinarskih lijekova.
(2)
Maksimalne razine ostataka za pesticide trebalo bi stalno pregledavati te ih je moguće mijenjati, kako bi se vodilo računa o novim informacijama i podacima. Maksimalne razine ostataka trebalo bi odrediti na donjoj granici analitičkog utvrđivanja, ako odobrene uporabe sredstava za zaštitu bilja ne rezultiraju razinama ostataka pesticida koje je moguće otkriti u ili na prehrambenom proizvodu, ili ako nema dopuštenih uporaba, ili ako uporabe koje su odobrile države članice nisu popraćene potrebnim podacima, ili ako uporabe u trećim zemljama koje rezultiraju ostacima u ili na prehrambenim proizvodima koji smiju ući u promet na tržištu Zajednice nisu popraćene navedenim potrebnim podacima.
(3)
Donesene su odluke Komisije da se u Prilog I. Direktivi Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (7), kako je zadnje izmijenjena Direktivom Komisije 2000/80/EZ (8), ne uvrste aktivne tvari azinfos-etil (Odluka Komisije 95/276/EZ (9)), profam (Odluka Komisije 96/586/EZ (10)), dinoterb (Odluka Komisije 98/269/EZ (11)), DNOC (Odluka Komisije 1999/164/EZ (12)), pirazofos (Odluka Komisije 2000/233/EZ (13)), monolinuron (Odluka Komisije 2000/234/EZ (14)) te klozolinat (Odluka Komisije 2000/626/EZ (15)) i teknazen (Odluka Komisije 2000/725/EZ (16)). Tim je odlukama predviđeno da uporaba sredstava za zaštitu bilja koja sadrže navedene aktivne tvari više nije odobrena u Zajednici. Zbog toga je potrebno uvrstiti sve ostatke pesticida koji proizlaze iz uporabe tih sredstava za zaštitu bilja u priloge direktivama 86/362/EEZ, 86/363/EEZ i 90/642/EEZ radi omogućavanja odgovarajućeg nadzora i kontrole njihove uporabe i radi zaštite potrošača. Kako bi se mogla ispuniti opravdana očekivanja s obzirom na uporabu postojećih zaliha pesticida, odlukama Komisije o neuvrštavanju predviđeno je prijelazno razdoblje te je primjereno da se maksimalne razine ostataka, koje se temelje na ideji da uporaba predmetnih tvari nije dopuštena u Zajednici, ne počnu rabiti sve do isteka prijelaznog razdoblja koje važi za tu tvar.
(4)
Maksimalne razine ostataka azinfos-etila utvrđene su za određene proizvode iz Priloga II. Direktivi 76/895/EEZ, kako se izmjenjuje Direktivom Komisije 82/528/EEZ (17), ali je državama članicama dopušteno utvrđivanje razina ostataka koje su više od tih maksimalnih razina ostataka. Radi utvrđivanja maksimalnih razina ostataka pesticida za azinfos-etil u i na voću i povrću na razini Zajednice potrebno je uvrstiti te maksimalne razine ostataka u Direktivu 90/642/EEZ. Nadalje ih je potrebno izmijeniti nakon povlačenja dozvola na razini Zajednice.
(5)
Maksimalne razine ostataka u Zajednici i razine preporučene u Codex Alimentariusu određuju se i procjenjuju slijedeći slične procedure. U Codexu nisu utvrđene maksimalne razine ostataka za azinfos-etil, dinoterb, DNOC, monolinuron, profam i klozolinat. U Codexu postoji ograničen broj maksimalnih razina ostataka za pirazofos i teknazen te su one razmotrene pri utvrđivanju maksimalnih razina ostataka koje su predviđene ovom Direktivom. Zajednica je dostavila nacrt Direktive Komisije Svjetskoj trgovinskoj organizaciji te su zaprimljene primjedbe razmotrene prilikom finalizacije Direktive. Europska zajednica će razmotriti mogućnost određivanja maksimalnih razina ostataka koje odstupaju pri uvozu određenih kombinacija pesticida/usjeva na temelju podnošenja prihvatljivih podataka i prihvatljivih procjena prehrambenog unosa potrošača (18).
(6)
Mjere predviđene ovom Direktivom usklađene su s mišljenjem Stalnog odbora za biljno zdravstvo,
DONIJELA JE OVU DIREKTIVU:
Članak 1.
U Prilogu II. Direktivi 76/895/EEZ brišu se unosi koji se odnose na azinfos-etil.
Članak 2.
U tablici iz dijela A Priloga II. Direktivi 86/362/EEZ dodaju se unosi koji se odnose na ostatke sljedećih pesticida:
Ostatak pesticida
Maksimalna razina
(mg/kg)
Azinfos-etil
0,05 (19)
Klozolinat
0,05 (19)
Dinoterb
0,05 (19)
DNOC
0,05 (19)
Monolinuron
0,05 (19)
Profam
0,05 (19)
Pirazofos
0,05 (19)
Teknazen
0,05 (19)
Članak 3.
Prilog II. Direktivi 86/363/EEZ mijenja se kako slijedi:
1.
Unosi koji se odnose na ostatke sljedećih pesticida dodaju se tablici u dijelu A:
Ostatak pesticida
Maksimalna razina
(mg/kg)
Za mast sadržanu u mesu, mesne pripravke, nusproizvode klanja i životinjsku mast, navedene u Prilogu I. pod oznakama KN br. 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 i 1602(1) (4)
Za kravlje mlijeko i polumasno kravlje mlijeko navedene u Prilogu I. pod oznakama KN br. 0401; za druge prehrambene proizvode pod oznakama KN br. 0401, 0402, 0405 00 i 0406 u skladu s (2) (4)
Za svježa jaja u ljusci, ptičja jaja i žumanjke navedene u Prilogu I. pod oznakama KN br. 0407 00 i 0408 (3) (4)
Azinfos-etil
0,05 (20)
0,05 (20)
0,05 (20)
Pirazofos
0,02 (20)
0,02 (20)
0,1 (20)
Teknazen
0,05 (20)
0,05 (20)
0,05 (20)
2.
Unosi koji se odnose na ostatke sljedećih pesticida dodaju se tablici u dijelu B:
Ostatak pesticida
Maksimalna razina
(mg/kg)
Za meso uključujući mast, mesne pripravke, nusproizvode klanja i životinjsku mast, navedene u Prilogu I. pod oznakama KN br. 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 i 1602
Za mlijeko i mliječne proizvode navedene u Prilogu I. pod oznakama KN br. 0401, 0402, 0405 00 i 0406
Za svježa jaja u ljusci, ptičja jaja i žumanjke navedene u Prilogu I. pod oznakama KN br. 0407 00 i 0408
Dinoterb
0,05 (21)
0,05 (21)
0,05 (21)
DNOC
0,05 (21)
0,05 (21)
0,05 (21)
Profam
0,05 (21)
0,05 (21)
0,05 (21)
Monolinuron
0,05 (21)
0,05 (21)
0,05 (21)
Članak 4.
Tablici u Prilogu II. Direktivi 90/642/EEZ dodaju se unosi za ostatke pesticida kako su utvrđeni u Prilogu ovoj Direktivi.
Članak 5.
1. Ova Direktiva stupa na snagu dvadeset dana nakon objave.
2. Države članice donose i objavljuju zakone i druge propise potrebne za usklađivanje s ovom Direktivom do 1. srpnja 2001. One o tome odmah obavješćuju Komisiju.
3. One te mjere primjenjuju od 1. srpnja 2001. za azinfos-etil, profam i dinoterb.
4. One te mjere primjenjuju od 1. srpnja 2002. za DNOC, pirazofos i monolinuron.
5. One te mjere primjenjuju od 1. siječnja 2003. za klozolinat i teknazen.
6. Kad države članice donose ove mjere, one prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
Članak 6.
Ova je Direktiva upućena državama članicama.
Sastavljeno u Bruxellesu 20. prosinca 2000.

Labels: 17
20